Uputstvo za pisanje projekta –Marketing plan za uslužnu delatnost (Naziv delanosti, subjekta…)
Projekat  je obavezna predispitna aktivnost i nosi od 6 do 10 bodova.  
Projekat može raditi najviše 2 studenta u grupi (studenti ne moraju biti sa istog modula). Tim studenata za izradu projekta formiraju sami studenti. Neophodno je da studenti prijave temu asistentu (dve grupe studenta ne mogu raditi istu temu) i odaberu jedan od predloženih termina odbrane. Asistent potvrđuje prihvatanje teme i datuma odbrane. 
Tehničko uputstvo
Projekat može imati od 10 do 20 stranica. 
Font: Calibri 
Veličina fonta: 11
Veličina fonata za naslove: 12
Margine: standardne
Prored teksta: 1
Format papira A4
Obavezno numerisanje strana (nimeracija kreće od strane na kojoj se nalazi Uvod)
Teme za izradu Marketing plana: 
Studenti mogu sami predložiti kompaniju/instituciju ili neku potpuno novu uslugu kao temu za pisanje projekta ili izabrati jednu od ponuđenih: 
1. Marketing plan za pet care servis
2. Marketing plan za servis za pomoć u kući
3. Marketing plan za mobilni grooming servis za kućne ljubimce
4. Marketing plan za malu turističku agenciju specijalizovanu za izlete u okolini Valjeva
5. Marketing plan za lokalni turistički servis za organizovanje autentičnih iskustava
6. Marketing plan za servis za organizaciju i dekoraciju malih proslava
7. Marketing plan za malu agenciju za vođenje društvenih mreža lokalnih preduzetnika
8. Marketing plan za servis za izradu digitalnog sadržaja za lokalne preduzetnike
9. Marketing plan za pekarsku radionicu/specijalizovani restoran 
10. Marketing plan za specijalizovanu teretanu (pilates, cross fit i slično)
11. Marketing plan za agenciju za čuvanje dece
12. Marketing plan za samouslužnu perionicu veša sa dostavom i preuzimanjem
13. Marketing plan za servis za fleksibilnu brigu o deci
14. Marketing plan za lokalni coworking proctor
15. Marketing plan za centar za edukaciju i razvoj veština 
16. Tema po izboru
VAŽNA NAPOMENA: 
Studenti osmišljavaju marketing plan za neku uslužnu firmu koja ne postoji, već tek treba da se otvori. 
S obzirom da firma tek treba da se otvori tekst rada treba da bude u budućem vremenu (osim prilikom analize tržišta i opisa postojeće situacije)
S obzirom da je u pitanju stručni rad, tekst pisati u pasivu!
Struktura projekta
Bez obzira na izabranu delatnost, svaki projekat treba da ima sledeću strukturu: 
UVOD
U uvodu treba ukratko predstaviti predmet projekta, razlog izbora delatnosti - poslovne ideje, cilj projekta, ključne celine marketing plana. 
1. ANALIZA TRŽIŠTA I OPRAVDANOST POSLOVNE IDEJE
1.1. Opis poslovne ideje i planirane usluge
Ukratko predstaviti budući biznis:
· koju će uslugu pružati; 
· gde i na koji način će se usluga pružati; 
· koji problem/potrebu korisnika će rešavati; 
· po čemu je poslovna ideja specifična. 
1.2. Aktuelni trendovi i potrebe potrošača
Identifikovati najmanje jedan značajan aktuelni trend na kome počiva poslovna ideja.
To mogu biti, na primer, promene u načinu života, digitalizacija, starenje stanovništva, ekonomija pogodnosti (convenience economy), on-demand tražnja, ekonomija iskustva (expirience economy), dobrobit, održivost, personalizacija itd.
1.3. Analiza tržišta i tražnje
Prikazati osnovne karakteristike tržišta, potencijalnu tražnju, relevantne promene na tržištu, područje na kome će se poslovati, druge podatke značajne za procenu tržišnog potencijala. 
1.4. Analiza konkurencije
Identifikovati direktne i indirektne konkurente, njihove osnovne prednosti i nedostatke, okvirne cene i karakteristike konkurentske ponude. 
1.5. SWOT analiza
Prikazati:
· S – snage planiranog poslovnog koncepta; 
· W – slabosti planiranog poslovnog koncepta; 
· O – prilike u okruženju; 
· T – pretnje iz okruženja. 
2. MARKETING STRATEGIJE I CILJEVI
2.1. Segmentacija i izbor ciljnog tržišta
Identifikovati potencijalne segmente prema relevantnim demografskim, geografskim, psihografskim, bihevioralnim i drugim kriterijumima. Nije potrebno koristiti sve kriterijume ako nisu relevantni za konkretnu uslugu.
Odredit primarni ciljni segment i eventualno sekundarni ciljni segment. Obrazložiti zbog čega su upravo ti segmenti izabrani.
2.2. Profil potencijalnog korisnika
Opisati tipičnog korisnika (buyer personu) kroz:
· potrebe; 
· motive; 
· očekivanja; 
· način života; 
· problem koji želi da reši; 
· situacije u kojima bi koristio uslugu; 
· očekivanu učestalost korišćenja; 
· kriterijume izbora pružaoca usluge; 
· očekivane koristi.
2.3. Diferenciranje - Predlog vrednosti
Jasno definisati koju posebnu vrednost će usluga pružiti ciljnom korisniku i zbog čega bi korisnik trebalo da je izabere umesto konkurentskih ili alternativnih rešenja.
2.4. Pozicioniranje
Definisati:
· željenu poziciju budućeg brenda u svesti korisnika; 
· osnovu diferenciranja; 
· ključnu konkurentsku prednost; 
· željeni identitet i imidž brenda.
2.5. Marketing ciljevi

Postaviti nekoliko konkretnih kratkoročnih i dugoročnih ciljeva. Ciljevi treba da budu realni i, gde je moguće, merljivi.

3. MARKETING MIKS – 7P
3.1. Usluga
Definisati:
· osnovnu uslugu; 
· dopunske usluge; 
· koristi za korisnika; 
· planirani nivo i elemente kvaliteta; 
· način diferenciranja od konkurencije; 
· proizvode koji prate uslugu, ukoliko postoje. 
3.2. Cena 
Definisati:
· cenovnu strategiju; 
· metod formiranja cena; 
· konkretne cene usluga; 
· poređenje sa cenama konkurencije; 
· pakete, pretplate i druge modele naplate, kada su relevantni. 
3.3. Distribucija
Definisati:
· lokaciju; 
· način pružanja usluge; 
· radno vreme/dostupnost; 
· eventualne platforme ili posrednike. 
3.4. Promocija 
Definisati:
· ciljeve promocije; 
· elemente komunikacionog miksa; 
· osnovnu komunikacionu poruku; 
· komunikacione apele; 
· kanale za promociju;
· promotivne aktivnosti prilikom lansiranja nove usluge. 
Predložiti konkretan komunikacioni miks.
3.5. Ljudi 
Definisati:
· Ulogu zaposlenih u isporuci usluge;
· potreban broj i profil zaposlenih; 
· potrebna znanja, veštine i obuke; 
· standarde ponašanja prema korisnicima; 
3.6. Fizičko okruženje i materijalni dokazi 
Analizirati sve elemente pomoću kojih korisnik procenjuje inače neopipljivu uslugu:
· prostor i ambijent; 
· enterijer/eksterijer; 
· opremu; 
· vizuelni identitet; 
· izgled zaposlenih; 
· sajt/aplikaciju; 
· druge fizičke ili digitalne dokaze kvaliteta. 
Objasniti kako će oni doprineti željenom iskustvu korisnika i diferenciranju usluge.
3.7. Proces pružanja usluge 
Prikazati kompletan proces od prvog kontakta korisnika do završetka usluge.
Izraditi Service Blueprint – šematski prikaz procesa pružanja usluge, koji treba da obuhvati:
· aktivnosti korisnika; 
· aktivnosti zaposlenih koje korisnik vidi (frontstage); 
· aktivnosti koje korisnik ne vidi (backstage); 
· aktivnosti/sisteme podrške; 
· fizičke/materijalne dokaze usluge.
· predviđene kritične tačke

4. IMPLEMENTACIJA I KONTROLA MARKETING PLANA
4.1. Plan implementacije

Navesti i opisati planirane korake implementacije marketing plana (konkretne događaje, aktivnosti, vremenski plan realizacije
4.2. Okvirni marketing ili promotivni budžet
Prikazati okvirne troškove najvažnijih planiranih marketing aktivnosti.
Nije potrebno izrađivati kompletan finansijski plan poslovanja.
4.3. Pokazatelji uspešnosti – KPI
Navesti pokazatelje kojima će se pratiti uspešnost marketing plana. To mogu biti:
· broj korisnika; 
· broj rezervacija; 
· stopa ponovnog korišćenja; 
· popunjenost kapaciteta; 
· prosečna vrednost transakcije; 
· broj preporuka; 
· zadovoljstvo korisnika; 
· broj prigovora; 
· konverzije; 
· relevantni pokazatelji digitalnih kanala. 
ZAKLJUČAK
Sažeti:
· opravdanost poslovne ideje; 
· najvažnije elemente predloženog marketing plana; 
· ključne izvore konkurentske prednosti; 
· osnovne pretpostavke budućeg uspeha. 
U zaključku se ne uvode novi podaci i analize.
LITERATURA I IZVORI PODATAKA
Sve korišćene izvore navesti prema APA standardu. U tekstu se pozivati na izvore (otvorena zagrada, prezime autora, godina, strana; može i u fusnoti. Ne navoditi izvor kome student nije imao direktan pristup/elektronski ili fizički). 
Prezentacija projekta
Projekat je potrebno poslati 10 dana pre prezentacije/odbrane. 
Prezentacija/odbrana projekta je obavezna i to u zakazanom terminu. Poželjno je prezentaciju uraditi u PowerPoint-u;  izlaganje do 10 minuta. Na slajdove treba stavljati minimum teksta (poželjno je da bude više ilustracija). Poželjno je da kolege iznesu svoje utiske o radu i postavljaju pitanja.
